Ayatollah Hussein Ali Montazeri
นักวิจัยกำลังทดสอบแนวทางใหม่ ในการแก้ไขปัญหาด้านสารอาหารที่สำคัญที่สุด ซึ่งส่งผลต่อประชากรโลกราว 3 พัน 5 ร้อยล้านคน นั่นคือการขาดธาตุเห
ปัญหานี้เป็นปัญหาที่เกิดขึ้นทั่วไปโดยเฉพาะกับคนที่ไม่รับประทานเนื้อสัตว์ หรือไม่มีเงินซื้อเนื้อมาทำอาหารอย่างไรก็ตาม ธัญพืช เช่นข้าวสาลี และข้าวโพดก็เป็นแหล่งธาตุเหล็กได้เช่นกันและล่าสุด นักวิจัยสามารถคิดค้นข้าวเจ้าที่มีธาตุเหล็กผสมในระดับสูงได้แล้ว ผู้ใหญ่ที่เป็นโรคขาดธาตุเหล็กจะมีอาการอ่อนระโหยโรยแรง และลดความสามารถในการทำงาน ส่วนเด็กเล็กที่ขาดธาตุเหล็ก จะมีความเสี่ยงสูงต่อการติดเชื้อและเสียชีวิตรวมทั้งยังจำกัดความสามารถในการเคลื่อนไหว และการเรียนรู้ของเด็กๆ เหล่านั้นเมื่อเติบโตเป็นผู้ใหญ่ด้วยโดยวิธีการแก้ไข และป้องกันด้วยการเสริมธาตุเหล็กลงในอาหารหลักต่างๆ คือแนวทางหนึ่งในการป้องกันโรคขาดธาตุเหล็กและโรคโลหิตจางได้ แต่นักโภชนาการศาสตร์กลับพบว่า การเติมธาตุเหล็กลงในเมล็ดข้าว โดยไม่ทำให้รูปร่างหรือรสชาดของข้าวเปลี่ยนไปนั้นไม่ใช่เรื่องง่ายๆ เลย คุณDiegoMoretti แห่งมหาวิทยาลัย Wageningen ในเนเธอร์แลนด์และเพื่อนร่วมงาน พยายามพัฒนาเมล็ดข้าว ที่อุดมไปด้วยธาตุเหล็ก ด้วยการนำข้าวปลอมซึ่งผลิตจากแป้งข้าวเจ้าที่ผสมธาตุเหล็กระดับสูงมาผ่านเครื่องจักรตบแต่งให้มีรูปร่างเหมือนเมล็ดข้าวจริง นักวิจัยผู้นี้บอกว่าแนวคิดนี้อาจฟังดูตลกที่ตอนแรกต้องบดข้าวให้ละเอียดก่อน ที่จะนำมาผสมและปั้นเป็นเมล็ดข้าวขึ้นมาใหม่แต่ก็เป็นวิธีที่ได้ผล โดยในงานวิจัยที่เผยแพร่เมื่อ 3 ปีที่แล้ว คุณ Moretti และคณะได้นำเมล็ดข้าวปลอมนี้ ไปผสมในข้าวจริงแล้วใช้เลี้ยงเด็กนักเรียนในอินเดียพบว่าโรคโลหิตจางของเด็กๆ เหล่านั้นลดลงถึงครึ่งหนึ่ง ในขณะที่เด็กๆ ที่ทานข้าวเจ้าตามปกติไม่มีการเปลี่ยนแปลงในด้านนี้แต่อย่างใดและที่สำคัญคือเด็กนักเรียนเหล่านั้น ไม่สามารถแยกความแตกต่างของข้าวที่ผสมเมล็ดข้าวปลอมกับข้าวที่กินเป็นประจำทุกวันได้ และเมื่อเร็วๆนี้ คุณ MarkBeinner แห่งมหาวิทยาลัย Minas Gerais ในบราซิลได้ตีพิมพ์ผลการวิจัยในวารสารโภชนาการว่าตนและเพื่อนร่วมงานได้ใช้เมล็ดข้าวปลอมแบบใหม่ที่เพิ่งพัฒนาขึ้นเพื่อช่วยเพิ่มธาตุเหล็กให้แก่เด็กเล็กโดยคุณ Beinnerระบุว่าเมื่อผลิตข้าวปลอมแบบใหม่นี้ในปริมาณมากๆ จะช่วยให้ต้นทุนถูกลงอย่างไม่น่าเชื่อคือจะมีต้นทุนเพิ่มขึ้นเทียบกับข้าวธรรมดาเพียง 3-5% สำหรับข้าวกระสอบละ 5กิโลกรัม อย่างไรก็ตามคุณ JenniferFriedman แห่งมหาวิทยาลัยบราวน์ในสหรัฐผู้ทำงานช่วยเหลือด้านสุขภาพแม่ และเด็กในประเทศกำลังพัฒนากล่าวว่าการเริ่มผลิตข้าวเสริมธาตุเหล็ก ในเชิงพาณิชย์นั้นเป็นเพียงก้าวสำคัญก้าวแรก ในการลดปัญหาการขาดสารอาหารเท่านั้น คุณFriedman ชี้ว่าความท้าทายสำคัญของบริษัท ที่จะเข้ามาลงทุนผลิตข้าวพิเศษชนิดนี้ก็คือการทำการตลาดเพื่อเปลี่ยนทัศนคติของผู้บริโภค ที่มักจะเคยชินกับอะไรเดิมๆ และไม่ต้องการเปลี่ยนแปลงวิถีการดำเนินชีวิตซึ่งนั่นเป็นส่วนหนึ่งที่ต้องใช้เงินทุนไม่ใช่น้อย แต่ถึงแม้จะมีอุปสสรรคที่ว่านี้แต่องค์กรไม่แสวงหาผลกำไร PATH ก็ถือคติว่าไม่ลองก็ไม่รู้โดยขณะนี้ PATHกำลังทดลองผลิตข้าวพิเศษแบบเสริมธาตุเหล็กภายใต้ชื่อว่า Ultra Rice ออกขายในบราซิล โคลัมเบียและอินเดียแล้ว